Papildu vienošanās Nr. 1
Pie 2024.gada 16.jūlija līguma Nr. AMD-24-4235-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, tā [..], no vienas puses, un
Sabiedrība ar ierobežotu atbildību “Isliena V”, reģistrācijas Nr. 50002043631, turpmāk - Izpildītājs, [..], no otras puses,
pamatojoties uz 2024.gada 16.jūlija līguma Nr. AMD-24-4235-lī, kas noslēgts starp Pasūtītāju un Būvuzņēmēju, turpmāk – 3.5.2.apakšpunktu un 13.3.punktu, kā arī uz Pasūtītāja Tehniskās komisijas 2024. gada 29. augusta lēmumu (sēdes protokols Nr.39) noslēdz šādu vienošanos, turpmāk – Vienošanās:
1. Izpildītājs veic papildus darbus – būvuzraudzību objektā “Biķernieku ielas seguma atjaunošana no Biķernieku ielas Nr. 12 līdz Biķernieku ielai Nr. 40a”, turpmāk – Papildus darbi. 
2. Papildus darbu līgumcena ir nosakāma kā dienas maksa saskaņā ar Līguma 3.5.2.apakšpunktā noteikto un tā ir EUR 400,00 (četri simti euro un 00 centi) dienā, PVN 21% ir EUR 84,00 (astoņdesmit četri euro un 00 centi), kopā EUR 484,00 (četri simti astoņdesmit četri euro un 00 centi) dienā. 
3. Jautājumus, kas saistīti ar Darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums. 
4. Vienošanās nemaina citus Līgumā noteikto Pušu pienākumus un tiesības.
5. Vienošanās stājas spēkā tās parakstīšanas dienā un ir spēkā līdz pilnīgai saistību izpildei un tā ir Līguma neatņemama sastāvdaļa.
6. Vienošanās sastādīta uz 1 (vienas) lapas un ir parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
7. Vienošanai pievienots: pielikums Nr.1 “Rīgas valstspilsētas Ārtelpas un mobilitātes departamenta Tehniskās komisijas 2024. gada 29. augusta lēmumu (sēdes protokols Nr.39) izraksts uz 3 (trīs) lapām.

